**ווטר "וואלי" דה באקר** (אנגלית: **Wouter "Wally" De Backer**, נולד ב-21 במאי 1980), הידוע בשם הבמה **גוטייה** (**Gotye**) הוא מוזיקאי, רב נגן, וזמר-יוצר ממוצא בלגי-אוסטרלי. מקור השם גוטייה, בשם צרפתי (נכתב כ: Gauthier), אשר מקביל לשם "ווטר".

גוטייה הוציא 3 אלבומים באופן עצמאי, ואלבום אחד המכיל רמיקסים של שיריו הקודמים. הוא היה חבר בשלישיית אינדי-פופ אותה הקים בשנת 2002. סינגל של גוטייה, "Somebody That I Used to Know", אותו הוציא ב-2012, הגיע למקום הראשון במצעד הבילבורד הוט 100, וכבש מצעדי פזמונים ברחבי העולם.

ביוגרפיה
--------

### ראשית דרכו

גוטייה נולד בברוז', שבבלגיה בשם ווטר דה-באקר, ועבר לאוסטרליה כאשר היה בן שנתיים. בתחילה התגורר עם משפחתו בסידני, ומאוחר יותר עבר לעיר מלבורן. הוריו בחרו לרשום אותו לבית הספר לפי שמו האנגלי, וולטר. בילדותו הראה דה-באקר תשוקה למוזיקה, ולמד לנגן במספר כלים, בהם פסנתר, ותופים. בתיכון הקים להקה עם שלושה מחבריו. בשנת 2001, עברו הוריו לבית חדש, והשאירו לו הבית הישן במלבורן, על מנת שישלים את לימודיו. שני חברים נוספים עברו להתגורר עמו, והבית הפך להיות מקום לבילוי ולמוזיקה.

### 2001–2009

בשנת 2001 הקליט דה-באקר את שירו הראשון. הוא חיבר דיסק בעל 4 שירים, כתב בעצמו את רשימת השירים וצייר את העטיפה. הוא קרא לפרויקט "Gotye", על שם כינוי שאמו נהגה לקרוא לו כשהיה קטן - "Gauthier", המקביל לשמו בצרפתית. באותו הזמן פגש זמר-יוצר נוסף, והקים עמו את להקת "The Basics". הצמד הופיע בהופעות חיות רבות, דבר שסיפק את תאוותו של גוטייה לבמה. הלהקה המשיכה להופיע וליצור במקביל לפרויקט, והוציאה ארבעה אלבומים בין השנים 2004 ל-2010. דה-באקר המשיך ליצור ולהשקיע בפרויקט "Gotye", והוציא שני דיסקים נוספים בעלי 4 שירים. ההתעניינות בפרויקט גברה והוצע לו חוזה לאלבום, שהיה למעשה אוסף מיצירותיו הקודמות. האלבום יצא בסוף שנת 2003, ונקרא "Boardface".

בשנת 2004 הוריו של דה-באקר מכרו את הדירה והוא עבר להתגורר במקום אחר בעיר. הוא החל לעבוד בספרייה המקומית והמשיך את פעילותו בפרויקט ובלהקה במקביל. הוא עבר דירה מספר פעמים, על מנת להשיג אקוסטיקה טובה יותר להקלטות. שיא הפעילות הייתה בהוצאת אלבומו השני, "Like Drawing Blood" בשנת 2006. שם האלבום מרמז על קשיו של גוטייה להקליט את שיריו בסביבה המשתנה. האלבום זכה להצלחה רבה, וקיבל מספר פרסים והכרה. הוא הפך לאלבום פלטינה באוסטרליה, ומכר מעל 70 אלף עותקים.

### 2010 - היום

 פרק זה טעון עדכון. אנא תרמו לוויקיפדיה ועזרו לעדכן אותו. 
בעקבות ההצלחה של אלבומו השני, "Like Drawing Blood", יכל גוטייה לרכוש בית קבוע. הוא הקים אולפן הקלטות באסם שבחווה של הוריו. במרץ 2011, חשף גוטייה את שמו של אלבומו השלישי, "Making Mirrors". ב-6 ביולי 2011, גוטייה הוציא לאור שיר נוסף יחד עם הזמרת הניו זילנדית קימברה, בשם "Somebody That I Used to Know". הסינגל התקדם במעלה רשימות ההשמעות, וזכה לקידום נוסף מלילי אלן ואשטון קוצ'ר בטוויטר. השיר גרף סינגל פלטינה כפול 8, ומכר 560,000 עותקים. השיר עלה למקום הראשון במצעד הפזמונים האוסטרלי, הניו זילנדי, הבלגי, ההולנדי, והגרמני.

ב-19 באוגוסט 2011, יצא אלבומו השלישי של גוטייה, "Making Mirrors", וזכה גם הוא להצלחה רבה. ב-12 בפברואר 2012, "Somebody That I Used to Know" הגיע למקום הראשון במצעד הפזמונים בממלכה המאוחדת, ונשאר בו במהלך 5 שבועות. לשיר בוצעו גרסאות כיסוי בתוכנית The Voice האמריקאית והגרמנית, באמריקן איידול, ובסדרה המוזיקלית המצליחה של רשת פוקס, Glee. הבאז סביב הסינגל העלה אותו למקום הראשון במצעד הפזמונים האמריקאי, ה-Billboard Hot 100. בנוסף לכך, השיר צבר מעל למיליארד צפיות ברחבי העולם באתר סרטוני הווידאו YouTube.

דיסקוגרפיה
----------

* *Boardface* ‏(2003)
* *Like Drawing Blood* ‏(2006)
* *Making Mirrors* ‏(2011)

קישורים חיצוניים
----------------

ויקישיתוף מדיה וקבצים בנושא **גוטייה** בוויקישיתוף
* 

* אתר האינטרנט הרשמי של גוטייה (באנגלית)
* גוטייה, ברשת החברתית פייסבוק

* גוטייה, ברשת החברתית טוויטר

* גוטייה, ברשת החברתית אינסטגרם

* גוטייה, סרטונים בערוץ היוטיוב

* גוטייה, סרטונים באתר Vimeo

* גוטייה, במסד הנתונים הקולנועיים IMDb (באנגלית)

* גוטייה, באתר Rotten Tomatoes (באנגלית)

* גוטייה, באתר Metacritic (באנגלית)

* גוטייה, באתר אייטונס (באנגלית)

* גוטייה, באתר ספוטיפיי

* גוטייה, באתר סאונדקלאוד (באנגלית)

* גוטייה, באתר Last.fm (באנגלית)

* גוטייה, באתר AllMusic (באנגלית)

* גוטייה, באתר MusicBrainz (באנגלית)

* גוטייה, באתר דיזר

* גוטייה, באתר Yandex.Music (ברוסית)

* גוטייה, באתר Discogs (באנגלית)

* גוטייה, באתר Songkick (באנגלית)

* גוטייה, באתר Genius

* גוטייה, באתר SecondHandSongs

* גוטייה, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007413507205171
* BIBSYS: 13059620
* BnF: cb166077626 (data)
* GND: 1019564075
* ISNI: 0000 0003 7119 7915
* LCCN: no2012016269
* MusicBrainz: 6f6fd596-76e0-4b82-aa37-f558ac2d337b
* NKC: xx0153117
* SUDOC: 161674410
* VIAF: 250703899
* WorldCat: lccn-no2012016269

 |